เซี่ยงไฮ้คอมโพสิตปิดลบ 22.19 จุด เหตุวิตกเศรษฐกิจชะลอตัว
เซี่ยงไฮ้คอมโพสิตปิดลบ 22.19 จุด เหตุวิตกเศรษฐกิจชะลอตัว
1 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตปรับตัวลง 22.19 จุด หรือ 0.72% ปิดที่ 3,063.31 จุด เนื่องจากความกังวลเกี่ยวกับแนวโน้มเศรษฐกิจภายหลังจากที่จีนได้เปิดเผยข้อมูลเศรษฐกิจที่ยังบ่งชึ้ถึงการชะลอตัว
สำนักงานสถิติแห่งชาติจีน (NBS) รายงานว่า ดัชนีผู้จัดการฝ่ายจัดซื้อ (PMI) เดือนส.ค.เพิ่มขึ้นสู่ระดับ 50.4 จากเดือนก.ค.ที่ระดับ 49.9 
ส่วน ดัชนีผู้จัดการฝ่ายจัดซื้อ (PMI) ภาคบริการของจีนประจำเดือนส.ค. ปรับตัวลงสู่ระดับ 53.5 จากเดือนก.ค.ที่ระดับ 53.9
ทั้งนี้ ดัชนี PMI ภาคบริการเดือนส.ค.ปรับตัวลงสู่ระดับต่ำสุดนับตั้งแต่เดือนมิ.ย.ปีนี้ เนื่องจากกิจกรรมทางธุรกิจขยายตัวในอัตราที่ชะลอลง ประกอบการยอดสั่งซื้อใหม่และยอดส่งออกในภาคบริการปรับตัวลดลง 